b"\n_START_ARTICLE_\nIgor Zubeldia Elorza\n_START_SECTION_\nCarrera de club\n_START_PARAGRAPH_\nZubeldia va ingressar al planter de la Reial Societat el 2008, a 11 anys. El 6 de juny de 2015, fou promocionat a l'equip B a Segona Divisi\xc3\xb3 B._NEWLINE_Zubeldia va debutar com a s\xc3\xa8nior el 29 d'agost de 2015, entrant com a suplent a la segona part en una derrota per 0\xe2\x80\x931 a fora contra la CD Ebro. El 25 de febrer de l'any seg\xc3\xbcent, va renovar contracte amb el Sanse fins al 2021._NEWLINE_Zubeldia va debutar amb el primer equip, i a La Liga el 13 de maig de 2016, substituint el seu company Rub\xc3\xa9n Pardo en els darrers minuts, en una vict\xc3\xb2ria per 1\xe2\x80\x930 a fora contra el Val\xc3\xa8ncia CF. Per la temporada 2017\xe2\x80\x9318 fou promocionat definitivament al primer equip."